জানা গিয়েছে, গত সোমবার ঢাকা থেকে বিমানে কলকাতা আসে দলটি। দক্ষিণ কলকাতায় একটি মাল্টিপ্লেক্সে তারা সিনেমাটি দেখেন। সিনেমা দেখার পর অভিভূত হয়ে তাদের মধ্যে ফরজানা নামে একজন জানান, ২ বছর ধরে আমরা অপেক্ষা করছিলাম কাটাপ্পা কেন বাহুবলীকে মেরেছে তার উত্তর জানার জন্য। কলকাতায় আমাদের অনেক বন্ধু জানাতে চেয়েছিল কেন কাটাপ্পা বাহুবলীকে মারল? তবে ওদের কাছে না শুনে নিজের চোখে দেখতেই আমরা বাংলাদেশ থেকে কলকাতায় এসেছি।